rlitschk/wikidir huggingface dataset:
Buachschlong is a Oatsteil vo da Gmoa Schwobhausn im Landkreis Dachau in Obabayern mid 290 Eihwohna. Da Nam Buachschlong kimmt vom "Buacha schlong" vo de friahnan Buachawejda des do gem hod. Bekannt is Buachschlong voa oijmm füa sei Kiach, St. Kastulus, heid a Filialkiach vo da Pfarrei Schwobhausn (ehdem Kreizhoizhausn). De Kiach taucht in de Uakundn s easchte moi ums Joar 814 auf. De heitige Kiach is aus da spatgotischn Zeit. In 1663 homs as noch dems im Dreißgjaarign Kriag recht vawiast worn war, auf Barock umbaut. Da Chor und da Tuamuntabau is dabei so glassn worn wiara war. 1729 und 1740 is nomoi umbaud worn und im Barockstil ausgstatt. Im neadlichn Chorwinkl steht a 42 m houha Tuam, dea ois oana vo de elegantestn im weidn Umkreis guit. Da Untabau vo dem Tuam is aus da gotischn zeid rechtecke, da Aufbau drauf is achtecke und hod a gstreckte Zwiefehaum. Des bsondane bei da St. Kastuluskiach is, daß 'ned beim Dorf' is. Genauane Gründ, warum de Kiach weid aussahoib vom Oat steht, san hei nimma bekannt, Es wead oognomma, daß zwischn m Doaf und dera Kiach a Klosta oda Höf gwen warn, oda daß de Bödn schlechta worn san unds
Neijoar oblosn is a boarischa Brauch. In da Neijoarsnocht gengan de Musikapejn in de Deafa vo Haus za Haus und blosn as Neie Joar oo. Dazua spuins und singas Voiksweisn. Oft fangas scho am Oidjoarsdog oo. Fias oblosn griagns moast an Schnops und a Spendn fia de Musikapejn. Deswegn iss a Heischebrauch. Neijoar oblosn sogt ma oba aa zan Tuamblosn (dt. Turmblasen). Do spuin de Kapejn vom Kia(ch)tuam aus ins Doaf owe. So weads neie Joar begriasst. Walter Deutsch: Corpus musicae popularis Austriacae, Bd.1, Sankt Pölten und Umgebung, Böhlau Wien 1998, S. 311 online (af Google Biacha) Neijoar ooblosn (Bürgerkapelle Mühlbach) Da Boarische Landesvarei fia Brauchtumspflege e.V. 00V Boarischa Brauch
Des is a Listn zan boarischn Brauchdum. Nigglodog • Heiligomd • Kristbaam • Rauhnocht • Wüde Jogd • Silvester • Neijoar ooblosn • Neijoar oosinga • Perchtn • Sternsinga • Goaßlschnoizn • Apaschnoizn Fosanocht • Narrischa Pfinzda • Ruaßiga Freida • Schmoiziga Samsda • Oschamigga • Fosanegl • Liachtmess Ostan • Poimkatzal • Poimbuschn • Poimgart • Ostabrod • Oascheim • Poimsunda • Greapfinzda• Oustabrunn Walburgisnochd • Maibaam • Pfingstox • Unruahnocht (Pfingstn) • Johanni • Oimotrieb • Wiesn • Ollaheilignomd (Halloween) •Ollaheilign • Ollasäin • Martini Boarische Tracht • Diandl • Gamsboart • Haferlschuah • Lederhosn • Pfoad • Roagaspitz • Schariwari Ged • Fensterln • Boarische Hozad • Prograda • Sterbbuidl Derblecken • Gstanzl • Hiatamadl • Hoagascht • Schuahplattler • Schmei • Weana Schmäh • Wolpertinger • Unruahnocht Neijoar ooblosn Neijoar oosinga Neijoar eischiassn Neijoar winschn Neijoarsdog Sternsinga Liachtmess Blasiseng Fasching Aschermidwoch Fastnzeid Poimbuschn Ostaoa, Osterstrauch, Osterfeia und -liacht, Osterradl, Osterbrunna Oabeka, Oascheim Maiandachtn im Mai, vor oim am 1. Mai Maibaamaufstejn Unruahnocht, aa Beswichtln, Philippinacht, Freinochd (Ollawei am Vorobmd vo am Feiadog) Pfingsthansl Ketzinga Pfingstlritt Fronleichnam Sunnwendfeia (Johannifeia) Barthelmarkt Maria Himmefahrt Straubinger Gäibodnfoiksfest Oimobtrieb, Viehscheid Wiesn in Rosenheim (Herbstfest) Oktoberfest z Minga Erntedank Ollaheilignomd (Halloween) Ollaheilign
A Kataa is a Enzindung von de Schleimheit. Meist gez um de Atmungsorgane, wo an daunn vameaht a wassriga odara schleimiga Roz owerinnt, dea wos ned zum daschneizn is (vo dem kummt jo da Nauman). Waunn d'Leit ren, daunn sogns Kataa, waunns vaküüht san und an Entzindung von de owan Otmweg haum. Do ghean dazua de Stianhöön, de Nosnschleimheit, da Rochn und da Köökopf, oft is aa des Beischl mit aana Bronchitis dabei, des gibt daunn an scheen Huastn. Es gibt aa an „Hoawuazlkataa“, des is owa wos aundas, des is, waunn ma noch aana schwaan Nocht am nextn Dog mid aan Balloon stott an Schädl umanaunarennt. Und waunns haaßt, ma hod an Koota (vom Saufn), daunn kummt des a vom Katarrh. A bissl vawuaschtlt hoit.
Des Katar, haaßt maunchmoi aa Coutar, Katah, Koutah, Kutah, Kutar, Bundi Dolch oder Jemdhar, is a indischa Faustdoich. Uaspringlich kummz von de Rajputen, owa in Indien is dea Feitl weit vabraat. Insofean is des Katar ungewehnlich, wäus an horizontaln Griff hod. Deswegn is de Klingan quasi a Valängarung vom Untaoam. Unta da Klingan rennen auf beide Seitn zwaa Streem ausan Stoih, de wos beim Kompf in Oam schitzn tan. Des, wos eignlich da Griff is, des san zwaa so Queastickln (ma siachz eh guat am Büüdl om). De Klingan is wiara Käu, hod a Schneid auf olle zwaa Seitn und wiad vuan am Spitz a wengl dicka. Damit kau ma duach de Ring von aana Kettenrüstung durchstessn und aufquaan. Es gib owara aundare Fuaman vo Klingan, z. B. mid bogane Klingan, od zwaa klaanare nemanaund od wöchane, de fost nodlfeamig san, je nochdem, wia mas hoit gean hod. De Läng von de Klingan geht meist vo 20 cm bis 45 cm. De Pata schaut ähnlich aus und stommt woahscheinlich eh aa von da Katar oo. Kloaraweis is dea Feitl optimal fian Nohkompf, wöu ma damid gaunz kommod duach a Rüstung duachstessn kau. So oda so is a festa Bsaundtäu vom
Des Pata (Gauntlet-Sword) is aa mittloitaliche Hieb- und Stichwoffn aus Indien. De easchtn Patas san im 15. Joahundat ausn Katar entwicklt wuan. Se san in ganz Indien vawendt wuan, owa am liabstn im Maratha-Reich (1674 bis 1818). Wia scho gsogt is des Pata ausn Katar entstaundn. Da Griff is praktisch des sööbe. Da Unterschied is dea, doss bei da Pata da gauze Untaoam gschitzt is. Zeascht haums nua auf de Bigln aun da Seitn vo an Katar a bissl braatare Metoiplottn aufgsetzt. Speda is daunn no a so a Plottn dazuakumman, fia de Owaseitn von da Haund. Und am End woa daunn de komplette Haund- und Untaoamaußnseitn mid aan massivn Stoihmauntl gschitzt, dea wos fost bis zum Ööbogn gaungan is. Draun woan aa no Ledabandln, damit ma des Zeig uanlich min Oam vabindn hod kennan. Oft woa da Haundschutz mid Gravuan gschmickt, mit Intarsien vaziat oder goa vagoidet, je nochdem, ob da Bsitza a Gööd ghobt hod oda ned. De Klingan von an Pata ist grod, zwaaschneidig und geht vuan spitz zsamm. De Läng is zwischen 20 cm und meah ois wia a Meta. Zum noamaal Fechtn woa so a Trumm gaunz aafoch z'schwaa und z'weng haundlich. Meist is bei
Neijoar oosinga is a boarischa Heischebrauch. Friacha is de Doafjugad vo Haus za Haus zogn und hod duach Liadln und Gedichtln a guads Neis Joar gwinscht. Dafia ham de Senga voa oim Kletznbroud, Bacht (Beckarein), Epfen und Nussn griagt. Im Untaschied zan Neijoar ooblosn gibts des heint neam oft. Walter Deutsch: Corpus musicae popularis Austriacae, Bd.1, Sankt Pölten und Umgebung, Böhlau Wien 1998, S. 311 online (af Google Biacha) Da Boarische Landesvarei fia Brauchtumspflege e.V. 00V Boarischa Brauch
Kurt Tichy (* 17. August 1925 in Wean-Favoriten; † 20. Juni 1999 aa do) woara estareichischa Untanehma und Speiseeiserzeiga. Da Kurt Tichy und sei Frau, de Marianne, haum 1952 in an Köllalokal in Wean-Simmaring eahnan easchtn Eissalon aufgmocht und eahna Eis in de Schrebagaatln duatn vakauft. 1955 sans daun iwasiedlt, noch Favoritn am Reimannploz, woda Eissalon aa heit no is. Im Joah 1967 hoda sei beriehmtaste Kreation eafundn, de Eismarünknedl. Seit 1974 deaf a fia sein Betrieb es Estareichische Stootswoppn fiahn, und 1976 is eahm fia seine untanehmarischn Leistungan da Titl Kommerzialrat valiehn wuan. 1998: Bürgerurkunde der Stadt Wien (Bürger ehrenhalber der Stadt Wien) 1999: Komtur des Ordens vom Heiligen Papst Silvester 2004 is de Kurt-Tichy-Gasse noch eahm benannt wuan, des is im 10. Hieb in Owalaa. In da Wien-Wiki von da Gmoa. Archiviert vom Original [1] am 27. Dezemba 2015; abgerufen am 27. Dezember 2015. wien.at | Bürgerurkunde für Komm.Rat Kurt Tichy wien.at | Bürgerurkunde für Komm.Rat Kurt Tichy (Memento des Originals [2] vom 30. Septémber 2007 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.magwien.gv.at AAS 91 (1999), n. 11, p. 1102.
Baamhackla san a Famij vo Vegln. Se ghean zua Oadnung vo de Spechtvegl. De Baamhackla lebn voa oim vo Insektn, de wo s an da Rindn oda im moaschn Hoiz findn. Se fressn teiweis oba aa Baamsoft, Fricht und Sama. Jednfois braucha de Baamhackla vui Baam, deswegn findsdas wejdweid praktisch imma nua do, wo s an Woid gibt. In ana Wiastn, Steppn oda Tundra findst se oba ned. Baamhackla gibts in Eiropa, Asien und Amerika; in Australien und Ozeanien gibtses ned. De Baamhackla baun si koane noamain Voglnesta. Es san Hejnbriada. De Bruadhejn hackln sa si in de Baam eine. As Weak vo Baamhackla A Baamhackla Mandal mid seine Bibaln Eanan festn Schwanz nutzns zan Obstitzn Untafamij Wendehois (Jynginae) Wendehois (Jynx) - 2 Oartn Wendehois (Jynx torquilla) Roudkej-Wendehois (Jynx ruficollis) Untafamij Zweagspecht (Picumninae) Amerikanische Zweagspecht (Picumnus) - 27 Arten Mausspecht (Sasia) - 3 Oartn Nesoctites - 1 Oart Hupfspecht (Nesoctites micromegas) Untafamij Echte Baamhackla (Picinae) Baamhackla kina dena Baam ganz schee zuasetzn; oba des spuit im Kroaslaf vo da Natua koa grousse Roin. An echtn Schodn kinas an ana Hausfassadn orichtn, owa nua an Fassadn mid an modeana Wearme-Demm-Vabundsystem (WDVS). Wann ma an so a WDVS-Fassadn klopft, heat si des
Da Höömspecht is a Spechtoat aus da Gattung Dryocopus, innahoib von da Untafamülie von de Echtn Specht (Picinae). So, wias ausschaut, san jo da Kaisaspecht und da Öfnbaaspecht ausgstuam, und daunn waarat da Höömspecht, dea wos in Noadamerika fost iwaroi dahaam is, da greßte Specht auf dem Kontinent. Vawaundt is a min paläarktischen Schwoazzspecht. Höömspecht san Hockspecht, se fressn vaschiedane große Omasnoatn und de Loavn vo Käfaoatn, de wos si ins Hoiz einebuahn. Im Großn und Gaunz bleims des Leem laung am sööm Staundoat. Se valossn aa ned im strengst Winta eahna Bruatgebiet. Wiaraa da heimische Schwoazzspecht is da Höömspecht wichtig wegn de Hööhn, wosa hintaloßt. Wäu de wean von an gaunzn Schibbe vo Vegln, owaraa Seigetia und Reptülien gnutzt. A Schmankal: Da Höömspecht woa fian Walter Lantz de Vualog fian Woody Woodpecker, des is a recht a bekaunnte Cartoon-Figua. Des Viech is wegn seina Greß, sein schwoazz-weißn Gfries und weg sein rotn Schopfal praktisch ned zum vawexln. Und a seine Lautäußarungan san absolut tipisch. Höömspecht wean maximal an hoim Meta laung, und mid eahnan Gwicht von 35 Deka sans nua a bißl klaana und leichta ois wia de Schwoazzspecht. Wia bei olle Dryocopus-Oatn san de Weibaln um bis zu
Vorlage:Infobox See/Wartung/NACHWEIS-FLÄCHEVorlage:Infobox See/Wartung/NACHWEIS-SEEBREITEVorlage:Infobox See/Wartung/NACHWEIS-VOLUMENVorlage:Infobox See/Wartung/NACHWEIS-MAX-TIEFEVorlage:Infobox See/Wartung/BILD-BREITEVorlage:Infobox See/Wartung/SEELAENGE Da Starnberga See liegt sidwestli vo Minga im Freistaat Bayern. Da See is af Grund vo seina groußn Durchschnittsdiafn da wossareichste See in Deitschland, wen ma vom Bodnsee (a Drei-Lända-See) osiagt. Iwa Bayern naus bekannt worn is da See aa durch an Doud vom Ludwig II. 1886 in Berg. An des Ereignis erinnern no heit a Votivkapejn und a Hoizkreiz im See in da Nachan vo da Unfallstejn. Seit 1976 zejt da Starnberga See zu de durch de Ramsar-Konvention gschitztn Feichtgebiete mit internationala Bedeitung. Foigende Gmoandn ham an Otei am Seeufa (im Uhrzeigasinn vo Nordn ogfanga): Starnberg (Norden, Landkroas Starnberg) Münsing (Südosten, Landkroas Dejz-Woifratshausn) Seeshaupt (Süden, Landkroas Weilheim-Schongau) Bernried (Südwesten, Landkroas Weilheim-Schongau) Tutzing (Westen, Landkroas Starnberg) Feldafing (Nordwesten, Landkroas Starnberg) Pöcking (Nordwesten, Landkroas Starnberg) Vorm West-Ufa, sidli vo Possenhofen liegt a kloane Insl, de Rosninsl. Urspringli is da See Wirmsee gnennt worn, wie z. B. in da Zeit vom Kaiser Ludwig da Bayer (1314 - 1347). Da Nam leit si vom Fluss Wirm (Würm), der wo bei Starnberg ois oanziga Fluss ausm See fliaßt. Erscht seit 1962 hoaßt da See offiziell Starnberger See. Da See is a wichtigs Erholungsgebiet, vor oim fir de
Damitst ihn Temperatuavalauf (dt. Temperaturverlauf) vo an Bautäu zeichnan kaunst, muasst easchta de Schichttemperatuan ausrechna. De Temperatuadifferenz in ana Schicht is proportionäu zan Wärmeduachlosswidastaund vo diesa Schicht. Waun ma de gsaumte Temperatuadiffarenz und den gsaumtn Wärmeduachgaungswidastaund, sowia den Wärmeduachlosswidastaund vo da betrochtetn Schicht kenna, kenn ma se ihn Temperatuaohfoi in dera Schicht ausrechna. De aißarste Schicht is imma da Wärmeüwagaungswidastaund, wäu do geht de Temperatua scho amoi owe. Des is aa da Grund, warum de Waundowaflächn imma kööda is ois wia de Luaft harinnen, wauns draußn kööda is. Δ T = R R T ⋅ Δ T e − i {\displaystyle \Delta T={\frac {R}{R_{T}}}\cdot \Delta T_{e-i}} mit: ΔT ... Temperatuadifferenz in da betrochtetn Schicht [K] R ... Wärmeduachlosswidastaund bzw. Wärmeüwagaungswidastaund vo diesa Schicht [m²K/W] RT ... Wärmeduachgaungswidastaund vom gsaumtn Bautäu [m²K/W] ΔTe-i ... Temperatuadifferenz zwischn außn und innan [K], ΔTe-i = |Te - Ti| Te ... Außntemperatua, [K] oda [°C], z. B. im Winta -12 °C, im Summa 40 °C Ti ... Innantemperatua, [K] oda [°C], z. B. 20 °C De Temperatuadifferenzn wean oafoch vo da Innan- (oda Außn-) temperatua ohzogn (bzw. dazuazöht), so kriagst de Temperatua vo de oanzlnan Schichtgrenzn. Da Temperatuavalauf innahoib vo ana homogenan Schicht eafuigt linear,
Da Ian Fraser „Lemmy“ Kilmister (24. Dezemba 1945 -28 Dezemba 2015) woar a englischa Rocksänga, dea wos de Band Motörhead gründt hod und aa iah Sänga woa. Sei Musi hod großn Eifluss auf de Entwigglung vom Metal ghobt. Da Lemmy is in Stoke-on –Trent in Englaund gebuan wuan und im Noadn vo Wales aufgwochsn. Seine easchtn musikalischn Eiflüss woan da klassische Rock and Roll und de fruahn Beatles. Des hod eahm varaunlosst, dass a in de 1960a in vaschiedane Rockgrubbm midgspüüd hod, de bekaunntastn davo woan the Rockin´ Vickers. Ea hod ois Roadie fian Jimi Hendrix und The Nice ghacklt bevua dass a bei da Space Rock Band Hawkwind gspüüd hod und duatn eahnan Hit „Silver machine“ gsungan hod. Nochdem dass eahm bei Hawkwind ausseghaud haum, hod a de Grubbm Motörhead gründt und woa duatn Sänga Bassist und Liadschreiwa. In gresstn Eafoig hod a mid Motörhead in de Joah 1980 und 1981 ghobt; ana vo eahnare greßtn Hits in dera Zeid woa „Ace of Spades“. Da Lemmy hod mid de Motörhead bis kuaz vua sein Tod Plottn aufgnumma und Konzeatln gspüüd. Nebm seina musikalisch Karrier woar a aa fia sein recht reschn Lebmswaundl bekaunnt, ea hod vü tschechat und si
De Luaft kau in Ohhängigkeit vo da Temperatua a gwisse Mengan aun Wossa im gosfeamign Zuastaund (Wossadaumpf) aufnehma. De relatiave Luaftfeichtigkeit [%] gibt ihn tatsächlichn Ghoid aun Wossadaumpf im Vagleich zan moximoi meglichn bei ana bstimmtn Temperatua au. De obsolute Luaftfeichtigkeit [g/m³] (dt. absolute Luftfeuchtigkeit) gibt de in 1 m³ enthoidane Wossamengan au. Je hoaßa dass is, desto gressa is de moximoi megliche Mengan (Sättigugsmengan) vom Wossadaumpf in da Luaft. Waun de Luaft ohküht, kauns passian, dass de Sättigungsmengan iwaschrittn wiad, des fiaht zua Kondensation vom Daumpf in flüssigs Wossa. Dessöwe passiert aa, waun ma da Luaft meah Wossadaumpf zuafiaht ois wos aufnehma kau, z. B. beim Kochn oda Duschn. De Temperatua, wo des passiat, nennt ma Taupunkttemperatua. Wossadaumpf oisa gosfeamiga steat uns ned in Baustoffn. Haglich wiad's, waun Kondensation auftritt, wäu do eahäht se de Wärmeleitfähigkeit und es kau zua Korrosion und Schimml fiahrn. De obsolute Luaftfeichtigkeit is mit an bstimmtn Daumpfdruck in Pascal vabundn. Da moximoi meglichn Luaftfeichtigkeit entspricht da Sättigungsdaumpfdruck Ps. Wärme und Feichtn Wossadaumpfdiffusionswidastaundsfaktoa Wossadaumpfdiffusionsäquivalente Luaftschichtdickn Daumpfdruckvalauf
Da Wossadaumpfdiffusionswidastaundsfaktoa μ is a dimensionslosa Wert, der aungibt, wia leicht Wossadaumpf durch a Materiäu duachdiffundian kau. De Luaft- und Wossamoleküü in da Atmosphäre dringan aufgrund vo da Molekuloabewegung in aungrenzende Keapa ei und waundan duach diese hinduach; diesa Vuagaung wiad ois Diffusion bezeichnat. Genauso wia bei da Wärmedämmung, wo jeds Materiäu a speziölle Wärmeleitfähigkeit hod, hod aa jede Schicht a materiäuohhängige Daumpfdichtigkeit, des is ebm da Wossadaumpfdiffusionswidastaundsfaktoa. Ea gibt au, um wia vü moi gressa da Diffusionswidastaund vo an Materiäu im Vagleich zua ana gleich dickn Luaftschicht is, waun aa de Temperatua gleich is. Beispü: Luaft: μ = 1 Hochlochziagl: μ = 10 Polystyrol: μ = 30 - 200 Bedau: μ = 75 Bitumanpappm: μ = 3000 - 20000 Metoi: μ = 1000000 - ∞ Des haßt, a 20 cm dicke Ziaglwaund hod ihn gleichn Daumpfdiffusionswidastaund wia a 2 m dicke, ruhende Luaftschicht. Wärme und Feichtn Luaftfeichtigkeit Wossadaumpfdiffusionsäquivalente Luaftschichtdickn Daumpfdruckvalauf
Starnberg is de Kroasstod vom gleichnomign obaboarischn Landkroas. Starnberg ligt rund 25 km sidwestli vo Minga am Nordend vom Starnberga Sää. Domid is Starnberg a bekonnta Ausflugs- und Erholungsort. 1226 is da Ort easchtmois urkundli dawähnt worn. As Schloss Starnberg is 1244 ois Burg midn Nama "Starnberch Castrum" erschdmois gnennt worn. De Burg war damois im Besitz von de Grafen vo Andechs-Meran. Da Nama von da Stod und vom Schloss soi vom Ritta Wernher Miles de Starnberk stamma, den wo ma 1208 dawähnt hod. Sei Gschlecht is ois Ministeriale vo de Andechsa Grafn auf da Burg gsessn. Bevor Starnberg sein heiting Nama kriagt hod, hods Aheim am Wiamsää ghoassn. Seit 1246 wor de Burg z Starnberg in Wittelsbacha esitz. Starnberg hod se im 19. Joarhundat zum wichtigsten Ort am Wiamsää entwicklt. Starnberg is bis ins 20. Jahrhundert nei a Fischadorf bliem. Erscht 1912 hot mas zur Stod erhom. De Entwicklung is ois Wohnvorort vo Minga beginstigt worn. Quejn: offizielle Hoamseitn vo da Stod Starnberg → Einwohna in Starnberg (Stichdog: 30. Juni 2007) Bei da Bevejkerung nach Familienstand (Stand: 30. Juni 2007), (Quejn: offizielle Hoamseitn vo da Stod Starnberg → Bevölkerung nach Familienstand ) zoagt sich a Trend zu mehra ledige
De Wossadaumpfdiffusionsäquivalente Luaftschichtdickn sd [m] is a Moß fian Widastaund vo an Bautäu gegn Diffusion. Se is des Produkt ausm Wossadaumpfdiffusionswidastaundsfaktoa und da Dickn vom Bautäu. Jede Bautäuschicht is natiali aa umso dichta, je dicka dass is. s d = μ ⋅ d {\displaystyle s_{d}=\mu \cdot d} mit: sd ... Wossadaumpfdiffusionsäquivalente Luaftschichtdickn [m] μ ... Wossadaumpfdiffusionswidastaundsfaktoa d ... Dickn vo da Schicht [m] A Daumpfbremsn hod an sd-Wert vo iwa 10 m, a Daumpfsperrn vo iwa 100 m. Wärme und Feichtn Luaftfeichtigkeit Wossadaumpfdiffusionswidastaundsfaktoa Daumpfdruckvalauf
Da Daumpfdruckvalauf (dt. Dampfdruckverlauf) duach an Bautäu kau graphisch mim Glaser-Diagraum eamittlt wean. Es wiad auf da x-Achsn ned de Dickn, sondan da sd-Wert auftrogn. Nocha wiad da aißare Daumpfdruck mim innan duach a Grode vabundn. Genauso wia beim Temperatuavalauf, wo de Temperatuadifferenz proportionäu zua den anzlnan Wärmeduachlosswidaständ auftäut wiad, wiad de Daumpfdruckdifferenz proportionäu zua den oanzlnan Diffussionswidaständ auftrogn. Waun da vuahaundane Daumpfdruckvalauf (Partiäudruck) ihn Sättigungsdaumpfdruck iwaschreit', foit aun dera Stöö Tauwossa au. Daun muass de Gesaumtmengan vom im Winta kondensiarandn Wossa berechnat wean und wia vü davau im Summa wieda vadunst'. De Bilaunz entscheidt, ob da Bautäu iwa'd Joah imma feichta wiad oda ob a im Summa wieda auftrickan kau. Da Sättigungsdaumpfdruck psat fia olle meglichn Temperatuan is in Taböön auge'm, drum hauma uns zeascht den Temperatuavalauf ausrechna miassn. Grundregln zua Vameidung vo Bautäukondensotbüüdung: Da Wärmeduachlosswidastaund vo de oanzlnan Schichtn suitat vo innan noch außn zuanehma. De Daumpfdichtigkeit vo de oanzlnan Schichtn suitat vo innan noch außn ohnehma. Notfois miass ma auf da Innanseitn (Woamseitn) vo da Wärmedämmung a Daumpfbremsn aubringan. Wärme und Feichtn Luaftfeichtigkeit Wossadaumpfdiffusionswidastaundsfaktoa Wossadaumpfdiffusionsäquivalente Luaftschichtdickn
De Audencia Business School is 1900 gründt worn. Des is a private, staatli oakannte wissnschoftliche Business School und hod Standoat in Paris, Nantes und Beijing. De Houchschui fiaht transnationale Masta-Programme, Promotions- und MBA-Programme und Seminare zua Weidabuidung vo Managern duach. De Audencia hod de „Driple Crown“ dahoitn, d. h. sie is vo oin drei wichtign internationaln Akkreditierungsagenturn – AACSB, AMBA und EFMD (EQUIS) oakannt und hod jährli 3000 Studentn. As Oiumni-Netzwerk hod 30.000 Mitglieda in 75 Ländan. Audencia Business School Audencia Business School (Memento des Originals [1] vom 25. Dezémber 2015 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/rankings.ft.com Audencia: La réaccréditation EQUIS pour 5 ans renforce la triple couronne d’Audencia
Wärmespeicharung (dt. Wärmespeicherung) is de Fähigkeit vo an Stoff, Wärme zan speichan und späta wieda ohz'gem. Im Gegnsotz zua Wärmedämmung, wo ma meglichst luftige, leichte Stoff' braucht, haum schware, dichte Stoff' de beste Wärmespeichafähigkeit - de hängt oh vo da Spezifischn Wärmekapazität. A guade Wärmespeicharung fiaht zan laungsamen Aufhoazn vo de Raime, owa aa zan laungsamen Auskühn. Do hauma nua kloane Temperatuaschwaunkungan im Raum. De in' Bautäu eidringande Wärme wiad so laung gspeichat, wia de Umgebungstemperatua gressa is ois wia de Bautäutemperatua. De speichaboare Wärmemenge hängt oh vom Wärmespeichawert vo da Konstruktion und vo da Temperatuadifferenz zwischn Bautäu und Luaft. Waunst richtig lüftn duasd (stoßlüftn), küht nua de Raumluft aus. Waunst das Fensta wieda zuagmocht hosd, nocha ge'm de Wänd und aundare speichawiaksaume Massn wieda Wärme aun de Luaft oh und es is wieda schnöö woam. Waunst des Fensta de gaunze Zeid kippt lässt, nocha kühn aa de Wänd aus und es braucht vü Zeid und Energie, bis sa se und de Raumluaft wieda aufghoazt haum. De Wärmeträgheit gibt au, wia schnöö de Wärme in' Bautäu eidringan kau. Se hängt oh vo da Wärmeeindringzoih; diese steigt mit wochsenda Wärmeleitfähigkeit und Dichtn. Waunst zan Beispü auf a Stoiplottn geifst, nocha auf
Pinguin san a Gruppn (Goddung) vo Wossavegl, de wo ned fliagn ko. Se lebn netta af da Siidhoibkugl und do voa oim in da Antarktis. Es gibt oba aa sejchane, de wo in da Nachn vom Equator dahoam san. Des san de Galapagos-Pinguin. De Pinguin san extrem guad an de Kejdn und ans Wossa obassd. Eana hoibads Lebn vabringas im Wossa. Eanane Fliagln schaugn wia Flossn aus. Commons: Pinguin – Oibum mit Buidl, Videos und Audiodateien Pinguine.net Anjas Pinguine Pinguine bei Lexi Antarktis-Pinguinwebcam Pinguin Videos, Fotos und Audios